Jun 30,2018
ఖాతాదారులకు అవగాహన సదస్సు
నవతెలంగాణ, వాణిజ్య విభాగం: వినియోగదారుల సేవల అగ్రపథంలో నిలిచే బ్యాంక్‌ ఆఫ్‌ మహారాష్ట్ర, బ్యాంకింగ్‌ కోడ్స్‌ అండ్‌ స్టాండర్డ్స్‌ ఆఫ్‌ ఇండి యాతో (బీసీఎస్‌బీఐ) కలిసి హైదరాబాద్‌లో ఖాతాదారుల అవగాహన సదస్సును నిర్వహించింది. స్థానిక హోటల్‌ సిద్ధార్థాలో ఏర్పాటు చేసిన బీసీఎస్‌బీఐ సీనియర్‌ ఉపాధ్యక్షుడు అరుణ్‌ శిరవాధేకర్‌ మాట్లాడుతూ బ్యాంకింగ్‌ కోడ్స్‌ అండ్‌ స్టాండర్డ్స్‌ గురించి విషయ అవగాహన కల్పించారు. కార్యక్రమంలో పాల్గొన్న బ్యాంక్‌ హైదరాబాద్‌ డిప్యూటీ జోనల్‌ మేనేజర్‌ జి.ఎస్‌. భగూర్కర్‌ మాట్లాడుతూ వినియోగదారుల సందేహాలకు సమాధానాలిచ్చారు. ఈ కార్యక్రమానికి బ్యాంక్‌ ఆఫ్‌ మహారాష్ట్రకు చెందిన పలువురు ప్రముఖ ఖాతాదారులతో పాటుగా బ్యాంక్‌కు చెందిన వివిధ శాఖల మేనేజర్లు ఈ కార్యక్రమంలో పాల్గొన్నారు. కార్యక్రమంలో భాగంగా అరుణ్‌ శిరవాధేకర్‌ చేసిన పీపీటీ ప్రదర్శన ఖాతాదారులకు ఎంతో విషయ పరిజ్ఞానాన్ని కలిగించేలా సాగింది. ఖాతాదారుల హితం కోరుతూ బ్యాంక్‌ ఆఫ్‌ మహారాష్ట్ర చేపట్టిన ఈ కార్యక్రమాన్ని పలువురు ప్రశంసించారు.
మీ స్నేహితులకు రికమెండ్ చెయ్యండి